Noroc cu sacul. Ce a făcut o familie din SUA cu "gunoiul“ de 1 milion de dolari găsit în mijlocul drumului.
O familie din Statele Unite a găsit pe stradă doi saci cu aproape 1 milion de dolari, cash. Familia se plimba cu mașina ca să mai uite de epidemie. Poliţia încă încearcă să identifice sursa banilor.
Tu ai avut norocul ăsta vreodată?
Uite ce a "pățit“ o familie din Virginia, Statele Unite. Săptămâna trecută,
familia Schantz a avut parte de surpriza vieţii în timpul unei plimbări cu
maşina. Au observat un vehicul din faţa lor, care a evitat în ultimul moment să
lovească ceea ce părea a fi un mare sac de gunoi, după cum a povestit
pentru CNN Scott Moser, de
la Poliția din Caroline, SUA.Membrii familiei nu au trecut mai departe, ci s-au oprit şi au luat sacul, pe care voiau să îl arunce când ajungeau la destinaţie: "În loc să lase gunoiul în drum, s-au oprit, l-au ridicat, şi l-au aruncat pe bancheta din spate“.Culmea, puţin mai târziu au găsit
alt sac, aruncat pe marginea şoselei, pe care l-au aşezat lângă primul. Când au
ajuns acasă, au vrut să arunce "gunoiul“, însă au descoperit în schimb două
grămezi uriaşe de bani. În total, au găsit în mijlocul drumului aproape 1
milion de dolari.Aceştia au alertat autorităţile locale, care încă încearcă să identifice sursa banilor. Scott Moser laudă spiritul civic al familiei Schantz, care a ales să nu păstreze banii descoperiţi întâmplător: "E vorba, totuşi, de 1 milion de dolari“. Tu ce ai fi făcut?